钦定古今图书集成/明伦汇编/氏族典/第628卷 > 《凌迪知万姓统谱》 > 百里奚
## 钦定古今图书集成/明伦汇编/氏族典/第628卷 > 《凌迪知万姓统谱》 > 百里奚

按《人物考》：“奚，虞人也。少时家甚贫，流落不偶，出游以
干诸国。尝之齐，齐不用，又之周，周不用，又转而之他。
后归虞，事虞公为大夫。及晋献公伐虢，道出虞境，遂
以璧马赂虞公假道，意在并虞晋伐虢归，遂灭虞，掳
虞公及奚以归。晋太子申生姊穆姬适秦，缪公将以
奚为媵，奚耻之，亡秦走宛，楚鄙人执之。缪公闻奚贤”，
乃使人以五羖羊皮赎之。时奚年已七十馀，缪公与
语国事，大悦，遂相之。奚相秦，勤励自苦。及其死也，秦
国男女流涕，童子不歌谣，舂者不相杵。泽流于后世
而秦卒赖焉。